**Приложение № 2 към чл. 6**

**(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)**

Информация за преценяване на необходимостта от ОВОС

1. **Информация за контакт с възложителя:**
2. **„СОНИКО“ ООД,**
3. **Резюме на инвестиционното предложение:**
4. **Характеристики на инвестиционното предложение:**

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

Инвестиционното предложение е свързано с “Монтиране на линия за нанасяне на галванични покрития и линия за електростатично нанасяне на прахови бои“, в съществуващо предприятие за производство на метален обков, находящо се в с. Розовец, общ. Брезово.

Площадката, предмет на настоящото ИП, се експлоатира от фирма „СОНИКО” ООД и е собственост на възложителя. Територията на площадката, обхваща поземлен имот с идентификатор ПИ с идентификатор 62966.140.40, местност „Юртя“, с. Розовец, общ. Брезово, обл. Пловдив, с обща площ 8 408 м2. Съгласно скица на поземлен имот №15-247946/07.03.2023г., поземления имот е с отреден начин на трайно ползване: За друг вид производствен, складов обект. Към ИП е приложено копие на цитираната скица.

На територията на площадката, **"СОНИКО“ ООД** предвижда да се извърши монтаж на съоръжения в съществуващи сгради, в които съответно ще се обособят:

1. **Участък галванично производство;**

Реализацията на ИП включва монтаж на химически и промивни вани и монтаж на локално водопречиствателно съоръжение. Разглежданото ИП не предвижда строителни дейности, а само монтажни в съществуваща производствено-складова (бивша складова) сграда .

Всички химични вещества и смеси (ХВС), които ще се използват по време на експлоатацията на ИП, ще се съхраняват в специално обособен за целта склад за химикали. Съхранението ще се извършва съгласно разработена и налична в обекта „Оценка на съхранение на ОХВ и смеси“.

1. **Участък прахово боядисване;**

Реализацията на ИП включва монтаж линия за електростатично нанасяне на прахови бои върху метални изделия. ИП не предвижда строителни дейности, а само монтажни, в съществуваща производствено-складова (бивша складова) сграда.

Формираните при дейността отпадъци, ще бъдат съхранявани в подходящи за целта съдове до момента на тяхното предаване. Местата за извършване на дейности с отпадъци, ще бъдат разположени в границите на площадката, ще са обозначени с код и наименование, съгласно изискванията на законодателството и ще се предават на фирми, притежаващи необходимите мощности и разрешителни, съгласно изискванията на чл.35 от ЗУО.

Площадката, в границите на която ще се реализира разглежданото ИП, отговаря на изискванията на ЗУО и подзаконовата нормативна уредба.

Съществуващите в имота сгради, обезпечават в пълна степен дейностите, предвидени с ИП. За целите на инвестиционното предложение ще се използва съществуващата техническа инфраструктура и не се налага изграждането на нова. Транспортният достъп до площадката е осигурен чрез съществуващи пътища. Не се предвиждат изкопни работи.

Инвестиционното намерение няма да окаже отрицателно въздействие върху компонентите на околната среда. Реализацията му ще бъде в съответствие с изискванията на нормативната уредба по околна среда.

Водоснабдяването на обекта за битово - хигиенни нужди, се осъществява посредством отклонение от водопреносната мрежа на населеното място. Заустването на отпадъчните води от битово фекален характер е решено чрез използване на съществуваща водоплътна яма. Извършваните на площадката дейности, ще доведат до формиране на производствени отпадъчни води.

Електрозахранването на обекта е съществуващо, изпълнено, посредством отклонение от изградената електропреносна мрежа.

**б) взаимовръзка и кумулиране с други съществуващи и/или одобрени инвестиционни предложения;**

Инвестиционното предложение засяга единствено дейността на „СОНИКО“ ООД и няма пряка връзка с други съществуващи и/или одобрени инвестиционни предложения в района. Площадката, предмет на настоящото ИП, ще се експлоатира от фирма „СОНИКО” ООД, на база документ за собственост. Територията на площадката, обхваща поземлен имот с идентификатор 62966.140.40, с определен статут на терена – „За друг вид производствен, складов обект“, с обща площ 8408м2.

На този етап няма информация относно други планове за бъдещо използване на имотите, разположени извън границата на площадка. Към момента в района не са реализирани други инвестиционни предложения идентични с настоящото, поради което не се очаква кумулативно въздействие от заявените с ИП нови дейности.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

При реализацията на инвестиционното предложение не се предвиждат конструктивни промени и строителни дейности на територията на площадка, което да доведе до настъпване на съществени изменения и въздействие върху компонентите на околната среда.

Техническата инфраструктура и наличните пътни комуникации позволяват извършване на необходимите транспортни и товарни и обслужващи дейности.

Не се предвиждат изкопни работи.

Водоснабдяването на обекта за битово - хигиенни нужди се осъществява посредством отклонение от водопреносната мрежа на населеното място. Заустването на отпадъчните води от битово фекален характер е решено чрез използване на съществуваща водоплътна яма. Формираните от дейността производствени отпадъчни води, след пречистване ще се заустват в налична в обекта водоплътна шахта.

Електрозахранването на обекта е съществуващо, изпълнено, посредством отклонение от изградената електропреносна мрежа.

**г) Генериране на отпадъци - видове, количества и начин на третиране, и отпадъчни води;**

Отпадъците, които могат да се образуват в резултат от монтираните на площадката съоръжения, обект на настоящото ИП са както следва:

|  |  |  |
| --- | --- | --- |
| № | Код на отпадъка | Наименование на отпадъка |
| 1 | 11 01 05\* | Киселини от химично почистване на повърхности |
| 2 | 11 01 07\* | Основи от химично почистване на повърхности |
| 3 | 11 01 08\* | Утайки от фосфатиране |
| 4 | 11 01 12 | Отпадъчни промивни води, различни от упоменатите в 11 01 11 |
| 5 | 11 01 13\* | Отпадъци от обезмасляване, съдържащи опасни вещества |

Образуваните на площадката отпадъци, ще бъдат класифицирани, съгласно изискванията на Наредба № 2 за класификация на отпадъците и ще бъдат съхранени временно на подходящи за целта места, обозначени с код и наименование на отпадъка, съгласно изискванията на ЗУО /Закон за управление на отпадъците, ДВ. Бр.53/2012г./ и подзаконовата нормативна уредба в областта на екологичното законодателство.

Съхранените отпадъци, ще се предават на фирми, притежаващи необходимите разрешителни по чл.35 от ЗУО.

Максималното количество опасни отпадъци, които ще бъдат налични на площадката в даден момент, няма да превишават 50т..

**д) Замърсяване и вредно въздействие; дискомфорт на околната среда;**

В резултат от реализацията на настоящото инвестиционно намерение не се очаква промяна от сега съществуващото състояние на околната среда.

Инвестиционното предложение ще се реализира в имот с идентификатор 62966.140.40, с НТП – „За друг вид производствен, складов обект“, с обща площ 8408м2, разположен на територията на обл. Пловдив, общ. Брезово, с. Розовец, местност „Юртя“.

Реализацията на ИП не е свързана с изкопно-насипни, транспортни и строителни дейности.

Отпадъците, които ще се получават по време на експлоатацията на обекта, ще бъдат третирани в съответствие с изискванията на ЗУО (ЗУО, ДВ. Бр.53 от 2012г.) и подзаконовата нормативна база.

При спазване на всички мерки по време на експлоатация на обекта не се очакват негативни влияния върху компонентите на околната среда и факторите, които й въздействат.

**е) риск от големи аварии и/или бедствия, които са свързани с инвестиционното предложение;**

Предлаганото инвестиционно намерение, не предвижда строителни дейности, както и дейности, които могат да доведат до тежки аварии и инциденти, застрашаващи околната среда.

За осигуряването на безопасна експлоатация на обекта от гледна точка на предотвратяване на риск от бедствия и минимизиране на последствията от тях, дружеството е изготвило и прилага План за защита при бедствия.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.**

По смисъла на § 1, т. 12 от допълнителните разпоредби на Закона за здравето, "Факторите на жизнената среда" са:

* води, предназначени за питейно-битови нужди;
* води, предназначени за къпане;
* минерални води, предназначени за пиене или за използване за профилактични, лечебни или за хигиенни нужди;
* шум и вибрации в жилищни, обществени сгради и урбанизирани територии;
* йонизиращи лъчения в жилищните, производствените и обществените сгради; (изм. - ДВ, бр. 41 от 2009 г., в сила от 02.06.2009
* нейонизиращи лъчения в жилищните, производствените, обществените сгради и урбанизираните територии;
* химични фактори и биологични агенти в обектите с обществено предназначение;
* курортни ресурси;
* въздух.

При реализацията на ИП не се очакват рискове за човешкото здраве, поради неблагоприятно въздействие върху факторите на жизнената среда. Предвидените чрез инвестиционното намерение дейности, не могат да доведат до извънредна и/или свръх експлоатация на природни ресурси.

1. **Местоположение на площадката, включително необходима площ за временни дейности по време на строителството**.

Инвестиционното намерение за “Монтиране на линия за нанасяне на галванични покрития и линия за електростатично нанасяне на прахови бои“, ще се реализира в съществуващо предприятие за производство на метален обков, разположено в границите на поземлен имот (ПИ) с идентификатор: 62966.140.40, находящ се в с. Розовец, общ. Брезово, обл. Пловдив.

Общата площ на имота е 8408м2.

За инвестиционния процес не се предвижда извършване на строителни работи и намеса на строителна механизация.

1. **Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

Инвестиционното предложение е за “Монтиране на линия за нанасяне на галванични покрития и линия за електростатично нанасяне на прахови бои“.

На територията на площадката ще бъдат разположени следните инсталации, с максимален капацитет по паспортни данни:

* **Галваничната инсталация**

Включва:

• Технологични вани за галваничен процес.

• Потопяеми барабани от PP, окомплектовани с електрозадвижване и необходимите аксесоари.

• Трансформатори за захранване на барабаните.

• Манипулатори за транспортиране и автоматично позициониране на барабаните и подвеските .

• Релсов път за осигуряване движението на манипулаторите в два клона

• Система и процесор за автоматизация движението на манипулаторите, управлението на процесите, проследяване на производствения цикъл, архивиране на технологичните карти.

• Софтуер за управление.

• Филтър- помпи за процесите поцинковане и никелиране.

• Система за захранване на ваните с вода изпълнено с РР-тръбопровод.

• Система за отпадни води - кисели, алкални и промивни до точка на заустване.

• Аспирационна система обхващаща емисиите, формирани от работните вани (бордови смукатели, колектори, клапи и подвързването им към наличните вентилатори).

• Автоматична подгряваща система на ваните чрез киселиноустойчиви електически нагреватели.

Основните процеси при галваничното покритие на метални изделия ще бъдат:

* Утразвуково обезмасляване;
* Химическо обезмасляване;
* Бондал (цинкат);
* Полублестящо и блестящо никелиране;
* Хромиране;
* Необходимият брой промивки, измиване и изсушаване;

**Oбщият брой на ваните в инсталацията е 38бр., с обща вместимост 12,61м3.**

* **Инсталация за електростатично нанасяне на прахови бои;**

Включва следните процеси:

* **Предварителна подготовка на детайлите**. Постига се чрез обезмасляване на детайлите, посредством нанасяне на алкален разтвор; Следва двукратно измиване, след което се извършва конверсионно третиране на детайлите (покритие от ново поколение/циркониева технология). Последващите манипулации преди нанасянето на праховата боя са изплакване и изсушаване на детайлите. Обезмасляването и конверсионното третиране ще бъдат постигнати чрез използването на 2 (два) броя затворени камери с регенериращи системи (излишното количество нанесен препарат, след изкапването му от детайла се събира и съхранява в подова вана и се използва при следващото обезмасляване. Не се налага подмяна на препаратите – следи се единствено за стойностите на PH и при нужда се коригира). Препаратите не съдържат ЛОС.

Водата, използвана за измиване и изплакване на детайлите също е оборотна.

* **Прахово електростатично нанасяне на прахови бои.**

Комплекса за електростатично нанасяне на прахови бои, включва:

* камера с регенерираща система;
* въздухопречиствателна камера с вграден взривозащитен вентилатор с високоефективен въздушен филтър;
* прахозахранваща система, съдържаща пресяващо устройство;
* система за нанасяне, изградена от електростатичен пистолет, електронен модул за високо напрежение, електронен модул за управлениение и команден модул.

Всички модули са вградени в обща метална конструкция. Автоматичното регенериране на праха се извършва в затворена система, което осигурява използване на полимерния прах над 99%. Допълнителното очистване на въздуха след вентилатора дава възможност за директното му подаване в помещението.

* **Изпичане.**

Втвърдяване и оформяне на праховата боя като здрав устойчив пласт върху повърхността на детайла или изделието е възможно чрез изпичането му на висока температура в пещ, работеща с електрическа енергия. Пещта ще бъде проходен тип, за формиране на праховото покритие от 180 0С + 200 0С, за време 10 минути.

Производствена програма предполага производителност от около 20 т/год. Общо количество бои прахови полимерни – около 1т./год.

Площадката е осигурена с трайно бетоново покритие, масивна ограда, има обособен контролно – пропускателен пункт и изградено видео наблюдение. При реализацията на инвестиционното предложение не се предвижда преустройство или конструктивни промени на територията на имота.

Техническата инфраструктура и наличните пътни комуникации позволяват извършване на необходимите транспортни, товарни и обслужващи дейности на използвания терен. Транспортният достъп е осигурен чрез съществуваща отбивка от главен път Пловдив - Брезово – Павел баня и вътрешни пътища и алеи. Не се предвиждат изкопни работи.

Водоснабдяването за питейно-битови нужди, канализацията и електрозахранването на обекта са съществуващи.

За нуждите на производствения процес ще се използва деминерализирана вода, която ще се доставя от КЦМ – Пловдив.

Дейността предвидена с настоящото ИП, е свързана с използване и съхранение на ОХВ и смеси, съгласно част първа и част втора на Приложение №3 на ЗООС. С**ъгласно чл.5, ал.1 от Наредба за предотвратяване на големи аварии с опасни вещества и ограничаване на последствията от тях,** дружеството е изготвило доклад за класификация, от който е видно, че не се класифицира като предприятие с нисък или висок рисков потенциал, съгласно Глава VII от ЗООС.

**4. Схема на нова или промяна на съществуваща пътна инфраструктура.**

При реализацията и последващата експлоатация на инвестиционното предложение не е предвидена промяна на изградената инфраструктура. Достъпът до площадката е осигурен чрез съществуваща пътно - транспортна мрежа.

**5. Програма за дейностите, включително за строителство, експлоатация и фазите на закриване, възстановяване и последващо използване.**

Характерът на инвестиционното предложение не предполага закриване, възстановяване на терена с цел последващо използване.

**6. Предлагани методи за строителство.**

На територията на площадката не е предвидено извършване на строителни дейности.

**7. Доказване на необходимостта от инвестиционното предложение.**

Необходимостта от инвестиционното предложение е обусловена от следните дадености и обстоятелства:

* Местоположението на площадката, е в зона с изградена техническа инфраструктура и налични пътни комуникации.
* Предвижданото разширение ще се реализира с минимални инвестиции и е съобразено с екологичните стандарти за управление на отпадъците;
* Създаване на трудова заетост.

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Инвестиционното намерение “Монтиране на линия за нанасяне на галванични покрития и линия за електростатично нанасяне на прахови бои“, ще се реализира в съществуващо предприятие за производство на метален обков, разположено в границите на поземлен имот (ПИ) с идентификатор - 62966.140.40, с НТП – „за друг вид производствен, складов обект“, с местонахождение – с. Розовец, общ. Брезово, обл. Пловдив.

Общата площ на имота е 8408м2.

**8.1. Обекти , подлежащи на здравна защита по § 1, т.3 от НУРИОВОС.**

Съгласно § 1, т.3 от НУРИОВОС, "Обекти с обществено предназначение" са:

* Жилищни сгради;
* Лечебни заведения, училища, детски градини и ясли, висши учебни заведения, спортни обекти;
* Обекти за временно настаняване (хотели, мотели, общежития, почивни домове, ваканционни селища, къмпинги, хижи и др.);
* Места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аква паркове и др.);
* Обекти за производство на храни по § 1, т. 37 от допълнителните разпоредби на Закона за храните, стоковите борси и тържищата за храни

Реализацията и бъдещата експлоатация на ИП, не предполага проявата на невъзстановими последици върху обкръжаващата среда. Предвид характеристиките на инвестиционното предложение /обем, площ мащаб, генерирани емисии, продължителност на осъществяване и др./, както и разположението му в урбанизирана територия със статут на терена за производствени и складови дейности, не се предполага пряко или не пряко въздействие върху заобикалящата го околна среда и най-близко разположената защитена зона - BG0000443 „Река Омуровска“.

Характерът на ИП не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

* 1. **Елементи от Националната екологична мрежа** **Натура 2000 .**

Обектът на инвестиционното предложение, ще се реализира в границите на имот с НТП „За друг вид производствен и складов обект“ и не попада в границите на защитени териториии по смисъла на Закона за защитените територии, както и в границите на защитените зони по смисъла на Закона за биологичното разнообразие.

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близката защитена зона е BG0000443 „Река Омуровска“ – защитена зона по директивата за местообитанията, приета с решение на МС №122 от 02.03.2007 (ДВ.21/2007г.)

Реализацията и бъдещата експлоатация на ИП, не предполага проявата на последици върху обкръжаващата среда. Предвид характеристиките на инвестиционното предложение /обем, площ, мащаб, генерирани емисии/, както и разположението му в границите на площадка, отредена за производствени и складови дейности, не се предполага пряко или не пряко въздействие върху най-близко разположената защитена зона - BG0000443 „Река Омуровска“.

**9. Съществуващо земеползване по границите на площадката или трасето на инвестиционното предложение.**

Инвестиционното предложение ще бъде реализирано в границите на поземлен имот (ПИ) с идентификатор 62966.140.40, с определен статут на терена – „за друг вид производствен, складов обект“, с обща площ 8408м2. Съгласно Общ устройствен план на общ. Брезово, поземления имот, попада в устройствена зона - производствено-складова зона.

Имотите, разположени в съседство, са със следното предназначение:

* имот 62966.190.41, област Пловдив, община Брезово, с. Розовец, вид собств. Държавна публична, вид територия на транспорта, НТП За път от републиканската пътна мрежа, площ 51018 кв. м, стар номер 000005;
* имот 62966.140.39, област Пловдив, община Брезово, с. Розовец, м. ЮРТЯ, вид собств. Частна обществени организации, вид територия Земеделска, НТП За друг вид застрояване, площ 1909 кв. м, стар номер 140039;
* имот 62966.140.35, област Пловдив, община Брезово, с. Розовец, м. ЮРТЯ, вид собств. Общинска частна, вид територия Земеделска, НТП За друг вид водно течение, водна площ, съоръжение, площ 375 кв. м, стар номер 140035;
* имот 62966.140.36, област Пловдив, община Брезово, с. Розовец, м. ЮРТЯ, вид собств. Общинска публична, вид територия Земеделска, НТП За местен път, площ 2101 кв. м, стар номер 140036;
* имот 62966.140.25, област Пловдив, община Брезово, с. Розовец, м. ЮРТЯ, вид собств. Частна обществени организации, вид територия Земеделска, категория 6, НТП Нива, площ 858 кв. м, стар номер 140025.

Инвестиционното предложение няма да засегне ползватели или собственици на земи, разположени в съседство.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

В съседство с терена, обект на настоящото ИП, няма чувствителни зони, уязвими зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.

Най-близко разположената защитена зона е BG0000443 „Река Омуровска.

От реализацията на ИП не се очаква отрицателно въздействие върху предмета и целите на опазване на защитената зона.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Не се налага добив на строителни материали.

В етапа на реализация на инвестиционното предложение не е предвидено извършване на земни работи;

Площадка в границите на която ще се реализира инвестиционното предложение е оградена, охраняема, с осигурен контролно - пропускателен пункт. При реализацията на ИП не се налага изграждане на нова пътна инфраструктура, ще се използва съществуващата пътна мрежа.

Водоснабдяването на обекта за битово - хигиенни нужди се осъществява посредством отклонение от водоснабдителната мрежа на населеното място.

Заустването на отпадъчните води от битово фекален характер е решено чрез използване на съществуваща водоплътна яма. Формираните от дейността производствени отпадъчни води, след пречистване ще се заустват в налична в обекта водоплътна шахта.

Електрозахранването на обекта е съществуващо, изпълнено, посредством отклонение от изградената електропреносна мрежа.

**12. Необходимост от други разрешителни, свързани с инвестиционното предложение.**

Инвестиционното предложение ще се реализира след произнасянето на компетентния орган – РИОСВ – Пловдив по внесеното ИП.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

**1. Съществуващо и одобрено земеползване;**

Инвестиционното предложение е свързано с “Монтиране на линия за нанасяне на галванични покрития и линия за електростатично нанасяне на прахови бои“ в съществуващо предприятие за производство на метален обков, с местонахождение: ПИ с идентификатор 62966.140.40, с НТП – „за друг вид производствен, складов обект“, местност „Юртя“, с. Розовец, общ. Брезово, обл. Пловдив, с обща площ 8 408 м2.

Площадката, предмет на инвестиционното намерение, попада в границите на цитирания имот и се ползва от инвеститора, съгласно документ за собственост.

**2. Мочурища, крайречни области, речни устия;**

Имотът, предмет на инвестиционното предложение не засяга мочурища, крайречни области, речни устия. Река Омуровска отстои на над 3 км по права линия от границите на площадката.

**3. Крайбрежни зони и морска околна среда;**

Теренът върху, който ще се реализира инвестиционното предложение е разположен в северната част на Горнотракийската низина, южно подножие на Средна гора, землище на с. Розовец, общ. Брезово, обл. Пловдив.

Имотът не засяга крайбрежни зони и морска околна среда.

**4. Планински и горски райони;**

Имотът не засяга планински и горски райони.

**5. Защитени със закон територии;**

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие.

Устройствения статут на терена е определен „За друг вид производствен, складов обект“ и изключва наличието на дървесна растителност, която е обект на законодателна защита. Няма данни за наличието на условия за местообитания на животни и птици.

**6. Засегнати елементи от Националната екологична мрежа;**

Инвестиционното предложение не попада в границите на защитени зони (Натура 2000) по смисъла на Закона за биологичното разнообразие. Най – близко разположената защитена зона е с код BG0000443, „Река Омуровска“ защитена зона по директивата за местообитанията, приета с решение на МС №122 от 02.03.2007 (ДВ.21/2007г.).

**7. Ландшафт и обекти с историческа, културна или археологическа стойност;**

Територията, обект на инвестиционното предложение, попада в зона, която има типичните характеристики на промишлените ландшафти. Районът е със силно изявена антропогенна намеса по отношение на съществуващо промишлено и складово застрояване, изградена комуникационна, транспортна и техническа инфраструктура. Имотът, предмет на инвестиционното предложение не засяга обекти с историческа, културна или археологическа стойност.

**8. Територии и/или зони и обекти със специфичен санитарен статут или подлежащи на здравна защита.**

Характерът на ИП не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

а/ Въздействие върху хората и тяхното здраве

Инвестиционното предложение ще се реализира в имот с идентификатор 62966.140.40 – „за друг вид производствен, складов обект“ с обща площ 8 408 м2 разположен в местност „Юртя“, с. Розовец, общ. Брезово.

Инвестиционното предложение не е свързано с производствена дейност, оказваща отрицателно въздействие върху хората и тяхното здраве.

Реализацията на инвестиционното предложение няма да създаде рискови фактори по отношение на населението.

Не се засягат територии, зони и/или обекти със специфичен хигиенно-охранителен статут или подлежащи на здравна защита (болници, детски градини, училища и др.).

Не се очаква здравен риск за населението и работещите на площадката.

б/ Въздействие върху земеползването:

Реализирането и експлоатацията на инвестиционното предложение няма да доведе до промени или нарушаване на земеползването на околните имоти.

в/ Въздействие върху материалните активи:

Реализацията на инвестиционното предложение ще се отрази положително върху материалните активи. Съществуващите сгради и съоръжения ще се поддържат в добро състояние.

При реализацията на инвестиционното предложение не се засягат материални активи на други собственици.

г/ Атмосфера и атмосферен въздух

В хода на реализацията на инвестиционното предложение и последващата експлоатация на обекта, се очаква наличие на организирани източници на емисии, изпускани в атмосферния въздух по смисъла на Закона за чистотата на атмосферния въздух /ДВ, бр.41 от 1999г./. Дружеството ще провежда предвидения със законодателството собствен мониторинг.

**д/ Води**

Водоснабдяването на обекта за битово - хигиенни нужди Водоснабдяването на обекта за питейно-битови нужди и канализацията са съществуващи.

Заустването на отпадъчните води от битово фекален характер е решено чрез използване на съществуваща водоплътна яма**.** Формираните от дейността производствени отпадъчни води, след пречистване ще се заустват в налична в обекта водоплътна шахта.

е/ Земни недра, минерално разнообразие, почви и ландшафт

Площадката на инвестиционното предложение се намира в урбанизиран район, където се развива промишлена дейност. Ландшафтът в района се определя като устойчив, тъй като запазва в условията на антропогенни въздействия, своята структура и свойства. Липсата на сериозни замърсители на отделните компоненти на околната среда е предпоставка за добър самоочистващ и възстановителен потенциал на ландшафта.

Не се очаква експлоатацията на инвестиционно предложение да се отрази върху цялостната структура и облика на така оформения техногенно-промишлен ландшафт, както и да предизвика нарушения на екологичното равновесие в района.

Характерът на инвестиционното предложение не е свързан с промяна на вида, състава и характеристиката на земните недра и не предвижда добив на подземни богатства. В района на площадката няма установени подземни богатства със стопанско предназначение.

Експлоатацията на обекта не предвижда негативно въздействие върху почвите в района.

Площадката е със съществуваща инфраструктура

ж/ Биоразнообразие и неговите елементи

Опазването на този компонент се извършва съгласно „Закон за биологичното разнообразие”/Обн. ДВ. бр.77 от 9 Август 2002г., посл. изм. и доп./

Реализацията на инвестиционното предложение не е свързана с:

* Унищожаване на отделни площи, покрити с тревни или дървесни видове, няма да се унищожат природни местообитания и растителни видове, които да не са широко разпространени в околността.
* Унищожаване на видове от флората и фауната, включително и на видове с висока консервационна значимост.

С реализацията си, инвестиционното намерение не би могло да окаже негативно въздействие върху биоразнообразието в района.

з/ Защитени територии на единични и групови недвижими културни ценности

При реализация на инвестиционното предложение няма да бъдат засегнати единични или групови недвижими културни ценности. В близост до площадката няма информация за наличие на такива.

и/ Рискови енергийни източници – шумове, вибрации, радиации:

Реализирането на инвестиционното намерение не води до емитиране на рискови енергийни източници - шумове, вибрации, радиации.

**2. Въздействие върху елементи от Националната екологична мрежа, включително на разположените в близост до инвестиционното предложение.**

Инвестиционното предложение ще се реализира в имот с идентификатор 62966.140.40, местност „Юртя“, с. Розовец, общ. Брезово, обл. Пловдив по кадастралната карта и кадастралните регистри на с. Розовец, общ. Брезово. Площадката е обособена, с изградена техническа и пътна инфраструктура, съобразена с дейностите предвидени с настоящото ИП и обща площ 8 408 м2.в.

С реализацията на инвестиционното предложение не се очаква да бъдат засегнати видовете птици, предмет на защита в най-близко разположената защитената зона с код BG0000443, „Река Омуровска“ защитена зона по директивата за местообитанията, приета с решение на МС №122 от 02.03.2007 (ДВ.21/2007г.)..

С реализацията на инвестиционното предложение не се очаква въздействие върху елементи от Националната екологична мрежа**.**

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

При изграждането и експлоатацията на инвестиционното предложение, предвид естеството на предвижданите дейности, не се очаква и няма вероятност от възникване на риск от големи аварии. Изготвен е доклад за класификация, от който е видно, че предприятието не се класифицира като предприятие с нисък или висок рисков потенциал, съгласно Глава VII от ЗООС.

Природните бедствия, които могат до доведат до аварийни ситуации са тежки земетресения, наводнения (или обилни валежи), силни бури, пожари, ураганни ветрове и др., които не зависят и не се предизвикват от експлоатацията на обекта. Същите са под прякото ръководство на съответните общински структури и Гражданска защита. Дружеството е изготвило План за защита при бедствия, като ще се провеждат регулярно инструктажи и обучение на персонала.

**4. Вид и естество на въздействието (пряко, непряко, вторично, кумулативно, краткотрайно, средно и дълготрайно, постоянно и временно, положително и отрицателно).**

Въздействията са представени в табл.1

**Легенда: Отрицателно въздействие – (-); Положително въздействие – (+); Неутрално въздействие – (х)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **КОМПОНЕНТИ И ФАКТОРИ НА ОКОЛНАТА СРЕДА** | **ВИД НА ВЪЗДЕЙСТВИЕТО** | | | | | | | | | | | | | | | |
| **пряко** | | **непряко** | | **вторично** | | **кумулативно** | | **краткотрайно** | | **дълготрайно** | | **постоянно** | | **временно** | |
| **строителство** | **експлоатация** | **строителство** | **експлоатация** | **строителство** | **експлоатация** | **строителство** | **експлоатация** | **строителство** | **експлоатация** | **строителство** | **експлоатация** | **строителство** | **експлоатация** | **строителство** | **експлоатация** |
| **Атмосферен въздух** | х | **+** | х | х | х | x | x | х | х | x | х | х | х | х | х | х |
| **Води повърхностни** | х | **+** | х | x | x | x | x | х | х | x | х | x | x | х | х | x |
| **Води подземни** | x | x | x | x | x | x | x | x | x | x | x | x | x | x | x | x |
| **Геоложка основа** | х | х | x | x | x | x | x | x | х | x | x | х | x | х | x | x |
| **Почви** | x | х | x | х | x | х | x | х | x | x | х | х | x | х | x | х |
| **Ландшафт** | x | x | x | x | x | x | x | x | x | x | x | x | x | x | x | x |
| **Растителност** | х | x | x | x | x | x | x | x | х | x | x | x | x | x | х | x |
| **Животински свят** | х | x | x | x | x | x | x | x | х | x | x | x | x | x | х | x |
| **Защитени зони по ЗБР** | x | x | x | x | x | x | x | x | x | x | x | x | x | x | x | x |
| **Защитени територии** | x | x | x | x | x | x | x | x | x | x | x | x | x | x | x | x |
| **Културно наследство** | x | x | x | x | x | x | x | x | x | x | x | x | x | x | x | x |
| **Население и човешко здраве** | х | х | x | х | x | х | x | х | x | x | х | х | x | х | х | х |
| **Материални активи** | х | х | х | х | х | х | х | х | х | х | х | х | х | х | х | х |
| **Отпадъци** | х | **+** | x | x | х | x | x | х | х | x | х | **+** | х | х | x | х |
| **Рискови енергийни източници** | х | х | x | х | x | х | x | х | х | x | х | х | x | х | х | х |

*Табл.1*

**5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

Инвестиционното предложение ще се реализира в имот, отдалечен от жилищните райони на града. Не се очаква реализацията на инвестиционното предложение да засягне жителите на с. Розовец и съседните населени места.

Като се има в предвид и спецификата на разглежданата дейност, може да се каже, че здравния риск за работещите и пребиваващите в близост до обекта е нищожен.

При извършване на дейността няма да има въздействие върху инфраструктурни елементи в района на имота.

**6. Вероятност, интензивност, комплексност на въздействието.**

Вероятността за появата на отрицателни въздействия върху околната среда от реализацията на инвестиционното предложение се оценява на ниска, с незначителна интензивност и без комплексност.

**7. Очакваното настъпване, продължителността, честотата и обратимостта на въздействието.**

Въздействие върху околната среда може да се очаква при аварийни ситуации и природни бедствия. Оценява се като временно и обратимо.

**8. Комбинирането с въздействия на други съществуващи и/или одобрени инвестиционни предложения.**

Комбинирането с въздействията на други съществуващи и/или одобрени инвестиционно предложения не се очаква.

**9. Възможността за ефективно намаляване на въздействията.**

Възможностите за ефективно намаляване на въздействията при бъдещата експлоатация на инвестиционното предложение са насочени към:

* Осъществяване на контрол за съхранение на съхраняваните ОХВ и смеси и формираните отпадъци в съответствие с изискванията на нормативната база;
* Екологосъобразно третиране на отпадъците и въвеждане на добри управленски практики;
* Сключване на договори с лица, притежаващи разрешителни за дейности с отпадъци, за предаване на генерираните отпадъци до последващо оползотворяване или обезвреждане;
* Опазване на съседните терени от замърсяване;
* Провеждане на собствен мониторинг на емисиите, изпускани в атмосферния въздух;
* Пречистване на формираните производствени отпадъчни води и съхранението им до предаване на лицензирани фирми, за тяхното по – нататъшно обезвреждане.

**10. Трансграничен характер на въздействието.**

Анализът на очакваните въздействия върху околната среда и човешкото здраве показва ограничаването им в рамките на разглеждания имот. Не се очаква трансграничен характер на въздействие.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

За предотвратяване и намаляване на отрицателни въздействия върху околната среда и човешкото здраве по време на експлоатацията на ИП ще бъдат предприети следните мерки:

* Поддържане на площадката в съответствие с изискванията на законодателството по опазване на околната среда и подзаконовите нормативни актове;
* Осигуряване на квалифициран персонал при експлоатацията на обекта;
* Спазване на законовите и нормативни изисквания за осигуряване на здравословни и безопасни условия на труд;
* Спазване на законовите и нормативни изисквания за пожарна и аварийна безопасност;
* Осигуряване на работниците с необходимите лични предпазни средства;
* Поддържане в добро техническо състояние на съоръженията в обекта.

**Реализирането на инвестиционното намерение по никакъв начин не би могло да окаже значителни отрицателни въздействия върху околната среда и човешкото здраве.**

**V. Обществен интерес към инвестиционното предложение.**

В изпълнение на чл.4 от Наредбата за ОВОС, Възложителят е информирал засегнатото население.

До настоящия момент няма проявен обществен интерес.